Prašivá (Moravsko-sliezske Beskydy)

Prašivá (843 m nm) je vrch nachádzajúci sa v Moravsko-sliezskych Beskydách. Hrebeň Prašivej začína vrcholom Malá Prašivá () s kostolíkom svätého Antona z Padovy (pôvodne sv. Ignáca z Loyoly) z roku 1640 a turistickou chatou z roku 1921. Ďalej hrebeň Prašivej nadväzuje na Čupel ().

Vrch sa nachádza v katastrálnom území obcí Vyšní Lhoty a Komorní Lhotka. Na svahoch pramenia potoky Lučina, skôr Lucina a Račok, južné svahy patria do povodia potoka Hlisník.

 Prístup 
Pre turistov je prístupná z Vyšní Lhoty (autobus), Dobratice (vlak) a z Komorní Lhotky.
Na Malú Prašivú vedie tzv. Olšáková cesta (p. Olšák bol notárom vo Frýdku, ktorý sa stal druhým vedúcim turistickej chaty na Prašivej).

 Externé odkazy 
 Prašivá na stránke Turistika.cz
 Stránka beskydy.cz

 Zdroj 

Kategória:Vyšní Lhoty
Kategória:Komorní Lhotka
Kategória:Vrchy v Moravsko-sliezskych Beskydách
Kategória:Lysohorská hornatina
Kategória:Vrchy v okrese Frýdek-Místek
Kategória:Vrchy pod 1000 metrov v Česku